ઈડર નગરપાલીકાનાં હોલમાં આજે સામાન્ય સભા મળી હતી, જે દરમ્યાન કોંગ્રેસના સભ્યોએ સત્તાધારી પક્ષ ઉપર આક્ષેપોનો મારો કરીને જણાવ્યુ હતુ કે તેઓ મનફાવે તેમ ગ્રાન્ટ મંજુર કરી અને સ્વભંડોળમાં પોતાની જાતે ખર્ચ કરીને ગરીબોની ઉપેક્ષા કરી રહ્યા છે, ઈડર નગરપાલીકાની આજે સામાન્ય સભા યોજાઈ હતી, જેમાં પ્રમુખ કાંતાબેન પરમાર સહિત સત્તાધારી પક્ષ દ્વારા સામાન્ય સભામાં નગરના વિકાસના કામોની  વિગત વાર ચર્ચા ચાલી રહી હતી, તે દરમિયાન વિરોધ પક્ષના નેતા વિનોદ પરમાર, મુકેશ ગુર્જર, સુફિયા મનસુરી સહિતના સભ્યો સભામાં ઉભા થઈને વિકાસના કમોમાં સત્તાધારી પક્ષે અને કોર્પોરેટરોએ કરેલ ગેરરીતી, તેમજ વિશ્વાસમાં લીધા વગર ગ્રાન્ટ તેમજ સ્વભંડોળના ખર્ચના ઠરાવો મનસ્વી રીતે કરી ખર્ચ માટેની ગાઈડ લાઈનનો દુરપયોગ થઈ રહ્યો હોવાના આક્ષેપ સાથે સામાન્ય સભામાંથી વોકઆઉટ કર્યો હતો, જો કે આ બાબતે પાલીકા પ્રમુખ કાંતાબેને જણાવ્યું હતું કે, કોંગ્રેસના સભ્યોને ઈડરમાં વિકાસ થાય તેવું ગમતું ન હોવાથી વોકઆઉટ કર્યો હતો.